CELEX: 32015D0632
Language: da
Date: 2015-04-20 00:00:00
Title: Rådets afgørelse (EU) 2015/632 af 20. april 2015 om ophævelse af Rådets beslutning 77/706/EØF om en målsætning på fællesskabsplan for nedsættelse af forbruget af primær energi i tilfælde af vanskeligheder for forsyningen med mineralolie og mineralolieprodukter og Kommissionens beslutning 79/639/EØF om gennemførelse af Rådets beslutning 77/706/EØF

23.4.2015   
            
            
               DA
            
            
               Den Europæiske Unions Tidende
            
            
               L 104/12
            
         RÅDETS AFGØRELSE (EU) 2015/632
   af 20. april 2015
   om ophævelse af Rådets beslutning 77/706/EØF om en målsætning på fællesskabsplan for nedsættelse af forbruget af primær energi i tilfælde af vanskeligheder for forsyningen med mineralolie og mineralolieprodukter og Kommissionens beslutning 79/639/EØF om gennemførelse af Rådets beslutning 77/706/EØF
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 122, stk. 1,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Rådet besluttede i sin beslutning 77/706/EØF (1) at indføre en mekanisme vedrørende en målsætning på fællesskabsplan for nedsættelse af forbruget af primær energi i tilfælde af vanskeligheder for forsyningen med mineralolie og mineralolieprodukter.
            
         
               (2)
            
            
               Kommissionen fastsatte i sin beslutning 79/639/EØF (2) de nærmere regler for gennemførelsen af beslutning 77/706/EØF.
            
         
               (3)
            
            
               Beslutning 77/706/EØF og 79/639/EØF fastlægger komplicerede procedurer, som indebærer en betydelig administrativ byrde for både medlemsstaterne og Kommissionen, herunder forskellige indberetningsforpligtelser. De pågældende procedurer har ikke været anvendt i praksis.
            
         
               (4)
            
            
               I tilfælde af en afbrydelse af forsyningen af mineralolie eller mineralolieprodukter kan beredskabslagre hurtigt og effektivt erstatte de manglende mængder uden at forstyrre økonomisk aktivitet eller skabe hindringer for mobiliteten. På nuværende tidspunkt anses beredskabslagre således for at være det vigtigste reaktionsmiddel til at imødegå en afbrydelse af forsyningen.
            
         
               (5)
            
            
               Desuden er der med Rådets direktiv 2009/119/EF (3) etableret styrkede rammer for beredskabslagre, som sikrer, at de er til rådighed og fysisk tilgængelige, og som fastsætter procedurerne for deres anvendelse.
            
         
               (6)
            
            
               Direktiv 2009/119/EF pålægger også medlemsstaterne at have procedurer, så de kan pålægge generelle eller specifikke begrænsninger af forbruget, bl.a. ved at give visse brugergrupper prioritet ved tildeling af olieprodukter.
            
         
               (7)
            
            
               Som led i Kommissionens program for målrettet og effektiv regulering gennemgås EU-retsakter systematisk for at identificere muligheder for at forenkle og mindske regelbyrden.
            
         
               (8)
            
            
               Beslutning 77/706/EØF og 79/639/EØF bør derfor ophæves —
            
         VEDTAGET DENNE AFGØRELSE:
   Artikel 1
   Beslutning 77/706/EØF og 79/639/EØF ophæves.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Luxembourg, den 20. april 2015.
      
         
            På Rådets vegne
         
         J. DŪKLAVS
         
            Formand
         
      
   
   
      (1)  Rådets beslutning 77/706/EØF af 7. november 1977 om en målsætning på fællesskabsplan for nedsættelse af forbruget af primær energi i tilfælde af vanskeligheder for forsyningen med mineralolie og mineralolieprodukter (EFT L 292 af 16.11.1977, s. 9).
   
      (2)  Kommissionens beslutning 79/639/EØF af 15. juni 1979 om gennemførelse af Rådets beslutning 77/706/EØF (EFT L 183 af 19.7.1979, s. 1).
   
      (3)  Rådets direktiv 2009/119/EF af 14. september 2009 om forpligtelse for medlemsstaterne til at opretholde minimumslagre af mineralolie og/eller mineralolieprodukter (EUT L 265 af 9.10.2009, s. 9).